Diari Oficial de la Generalitat Valenciana


Sumari del DOGV 7822, del 06-07-2016 (2016/5210)

DECRET 79/2016, d'1 de juliol, del Consell, pel qual es modifica el Decret 233/1991, de 9 de desembre, pel qual s'aprova el Reglament de l'Institut Valencià d'Investigacions Agràries (IVIA).
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/07/01/79/dof/vci/html**

### Dades del document

Número de DOGV
:   7822

Data del DOGV
:   06-07-2016

Secció del DOGV
:   I. DISPOSICIONS GENERALS

Número del document
:   2016/5210


Data del document
:   01-07-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació
    * centre d'investigació
    * investigació agronòmica
    * institució pública
    * reglament intern

DECRET 79/2016, d'1 de juliol, del Consell, pel qual es modifica el Decret 233/1991, de 9 de desembre, pel qual s'aprova el Reglament de l'Institut Valencià d'Investigacions Agràries (IVIA). [2016/5210]  
PREÀMBUL  
  
Les modificacions normatives operades per la Llei 10/2015, de 29 de desembre, de la Generalitat, de mesures fiscals, de gestió administrativa i financera, i d'organització de la Generalitat, així com les noves necessitats de formació, capacitació i assessorament del sector agrari fan aconsellable modificar el decret pel qual s'aprova el reglament de l'IVIA per a complir els objectius de la Conselleria d'Agricultura, Medi Ambient, Canvi Climàtic i Desenvolupament Rural dirigir-se cap a una agricultura més sostenible, que mitigue el canvi climàtic i que genere ocupació local.  
En particular, les noves exigències de capacitació, experimentació, investigació participativa, innovació i transferència agràries, fan convenient incorporar el servei competent en matèria de transferència tecnològica a l'estructura de la conselleria, de manera que dispose d'un funcionament més operatiu per a complir els seus fins i optimitzar la gestió dels recursos adscrits, continuant l'adequada coordinació amb les activitats d'investigació de l'IVIA.  
Per tot això, a proposta de la consellera d'Agricultura, Medi Ambient, Canvi Climàtic i Desenvolupament Rural, de conformitat amb l'article 28.c de la Llei 5/1983, de la Generalitat, de 30 de desembre del Consell, amb la deliberació prèvia del Consell, en la reunió del dia 1 de juliol de 2016,  
  
  
DECRETE  
  
Article únic. Modificació del Reglament de l'IVIA  
1. Es modifiquen els articles 1 i 10 del Decret 233/1991, de 9 de desembre, pel qual s'aprova el Reglament de l'Institut Valencià d'Investigacions Agràries, que queden redactats en els termes que figuren en l'annex i d'este decret.  
2. El Servei de Desenvolupament Tecnològic (SDT) deixa d'estar adscrit a l'IVIA, i passa a incorporar-se a l'estructura orgànica de la Conselleria d'Agricultura, Medi Ambient, Canvi Climàtic i Desenvolupament Rural, junt amb els béns que té adscrits i que en el seu moment es determinen de conformitat amb el procediment legalment establert i el pressupost corresponent, amb la denominació de Servei de Transferència de Tecnologia (STT). Per a això, es modifiquen els articles 18 i 19 del Decret 233/1991, de 9 de desembre, que queden redactats en els termes que figuren en l'annex i d'este decret.  
  
  
  
DISPOSICIONS ADDICIONALS  
  
Primera. Modificacions pressupostàries  
S'autoritza la conselleria competent en matèria d'hisenda per a la realització de les modificacions pressupostàries necessàries per a l'execució del present decret. Els béns mobles i immobles, que en el seu moment es determinen de conformitat amb el procediment legalment establert, i que ha utilitzat l'antic Servei de Desenvolupament Tecnològic de l'IVIA s'adscriuen a la Conselleria d'Agricultura, Medi Ambient, Canvi Climàtic i Desenrotllament Rural.  
  
Segona. Drets de les persones adscrites  
El personal que ocupa els llocs que figuren en l'annex II de la present disposició, i que exerceix les seues funcions en el Servei de Desenvolupament Tecnològic, s'adscriurà a la Conselleria d'Agricultura, Medi Ambient, Canvi Climàtic i Desenvolupament Rural, conserva la totalitat dels drets que que té reconeguts i que legalment els corresponguen, mantenint l'esmentat personal la mateixa relació jurídica i situació administrativa, si és el cas, en la que es trobava en el moment de l'entrada en vigor d'aquest decret, i sense que l'esmentada adscripció implique canvi de localitat dels llocs de treball afectats.  
  
  
DISPOSICIÓ TRANSITÒRIA  
  
Única. Règim transitori de les unitats i llocs de treball  
El centre directiu a què s'adscriu el Servei de Transferència de Tecnologia, gestionarà els crèdits relatius a les competències que li han sigut atribuïdes per aquest decret.  
Al mateix temps, les unitats i llocs de treball de nivell administratiu configurades d'acord amb l'anterior estructura de l'IVIA i del Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural continuaran subsistents, retribuïdes amb càrrec als mateixos crèdits pressupostaris amb què ho eren fins al moment, i donant suport administratiu en relació amb els assumptes i expedients que els corresponguen en les matèries que estaven gestionant amb anterioritat a l'entrada en vigor d'aquest decret, sense perjuí de la competència per a resoldre dels òrgans als quals els ha sigut atribuïda.  
Tot això es mantindrà fins que es duguen a terme les modificacions pressupostàries derivades d'aquest decret, així com les actuacions que procedisquen sobre els llocs de treball que figuren en l'annex II en el marc de la vigent normativa en matèria de funció pública per a l'adequació de la nova estructura orgànica i sense perjuí que, posteriorment, siguen aprovades les relacions de llocs de treball adaptades a la nova estructura. Així mateix, des del moment de l'entrada en vigor d'aquest decret, i sense perjuí de tot això anterior, es podran produir els canvis d'adscripció d'unitats administratives que procedisquen, de conformitat amb la reorganització efectuada.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang, o d'un rang inferior, que s'oposen al que estableix aquest decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Comunitat Valenciana.  
  
València, 1 de juliol de 2016  
  
La presidenta del Consell en funcions  
 i consellera d'Igualtat i Polítiques Inclusives,  
MÓNICA OLTRA JARQUE  
  
La consellera d'Agricultura, Medi Ambiente,   
Canvi Climàtic i Desenvolupament Rural,  
ELENA CEBRIÁN CALVO  
  
  
ANNEX I  
Modificació del Decret 233/1991, de 9 de desembre,   
pel qual s'aprova el Reglament de  
 l'Institut Valencià d'Investigacions Agràries (IVIA)  
  
Es modifiquen els articles 1, 10, 18 I 19 del Decret 233/1991, de 9 de desembre, pel qual s'aprova el Reglament de l'Institut Valencià d'Investigacions Agràries, que queden redactats com segueix:  
  
Article 1. Naturalesa jurídica  
L'Institut Valencià d'Investigacions Agràries (IVIA) és una entitat autònoma de la Generalitat amb personalitat jurídica pròpia, adscrita a la conselleria competent en matèria d'agricultura, a través de la direcció general a què es trobe adscrit i siga competent en investigació científica i desenvolupament tecnològic del sector agroalimentari  
Article 10. Nomenament i funcions de la persona titular de la Direcció de l'IVIA i de la Gerència  
1. De la Presidència de l'IVIA depén directament la Direcció de l'IVIA, lloc de treball de naturalesa funcionarial, amb nivell de subdirecció general. La persona titular de la Direcció de l'IVIA, serà nomenada per la titular de la conselleria amb competències en matèria d'agricultura, entre persones amb titulació i coneixements científics apropiats, a proposta de la persona titular de la direcció general competent en matèria d'investigació agrària.  
  
2. Corresponen a la Direcció de l- IVIA les atribucions següents:  
a) Ostentar la representació ordinària de l'IVIA.  
b) Controlar i supervisar els serveis de l'entitat.  
c) Executar els acords adoptats pel Consell Rector.  
d) Exercir la direcció i govern del personal de l'IVIA, com a cap de personal.  
e) Firmar en representació de l'entitat, amb caràcter general, en qualssevol acte i negoci jurídic, sense perjuí d'altres representacions especials que puga atorgar-li el Consell Rector.  
f) Elaborar i proposar el programa d'actuacions, inversions i finançament.  
g) Proposar modificacions de l'estructura i plantilla de personal.  
h) Coordinar els departaments i unitats d'investigació.  
i) Proposar al Consell Rector altres actuacions que crega convenients.  
j) Exercir en cas d'urgència accions judicials, donant compte immediat al Consell Rector.  
k) Les altres atribucions no expressament conferides a un altre òrgan per este reglament o pel Consell Rector en virtut del que disposa l'article 6.1.l d'aquesta disposició.  
l) Les que li delegue el Consell Rector, la Presidència o les vicepresidències.  
3. La Direcció, fent ús de les seues funcions, podrà sol·licitar l'assessorament del Consell Científic.  
4. De la Presidència de l'IVIA, depén directament la Gerència de l'IVIA, lloc de treball de naturalesa funcionarial, amb nivell de subdirecció general. La persona titular de la Gerència de l'IVIA serà nomenada per la titular de la conselleria amb competències en matèria d'agricultura.  
La Gerència assumix la gestió administrativa, economicofinancera i ordinària dels assumptes propis de l'institut.  
De manera singular li corresponen, entre altres, les atribucions següents:  
a) Optimitzar els recursos existents i captar nous recursos externs.  
  
b) Potenciar la relació amb empreses del sector agroalimentari i la prestació de serveis d'acord amb les necessitats.  
c) Impulsar la captació de fons de projectes competitius en matèria d'I+D+i, en especial europeus.  
  
Article 18. Centres d'investigació  
1. Els centres d'investigació o, si és el cas, els departaments que es constituïsquen i el Servei de Tecnologia del Reg formen part de l'estructura bàsica de l'IVIA i tots depenen de la persona titular de la Direcció de l'IVIA.  
2. Els centres d'investigació o, si és el cas, els departaments que es constituïsquen, tenen caràcter funcional, i es componen pel conjunt d'unitats d'investigació que treballen en matèries connexes, i estan orientats cap als objectius i activitats agronòmiques que a continuació es despleguen:  
A) Centre de Citricultura i Producció Vegetal.  
a) Avaluació, selecció i millora dels materials vegetals.  
b) Desenvolupament de noves tècniques de cultiu.  
c) Estudi de les respostes fisiològiques de les plantes a les pràctiques culturals, especialment pel que fa a la productivitat i qualitat.  
  
B) Centre de Protecció Vegetal i Biotecnologia.  
a) Desenvolupament de nous mètodes de diagnòstic i caracterització molecular de virus, viroides, bacteris i fongs causants de malalties en les plantes.  
b) Estudi dels mecanismes d'interacció dels agents fitopatògenss amb les plantes hoste, que permeten dissenyar noves estratègies de control, respectuoses amb el medi ambient.  
c) Millora de plantes per mitjà de tècniques de biotecnologia i biologia molecular.  
d) Estudi de la biologia de les plagues i desenvolupament de mètodes de lluita basats en la integració de sistemes biològics, químics i culturals, que permeten un control adequat, reduint al màxim l'impacte ambiental i els nivells de residus en els aliments.  
e) Desenvolupament i establiment de procediments de quarantena i sanejament de plantes.  
f) Conservació dels materials vegetals en bancs de germoplasma i la seua distribució a través de sistemes de certificació.  
C) Centre de Genòmica.  
a) Seqüenciació del genoma de plantes cultivades.  
b) Aïllament, caracterització i anàlisi funcional de gens d'interés agronòmic.  
c) Aplicació de la genètica molecular a la millora de les espècies cultivades.  
d) Estudis sobre la fisiologia i el metabolisme, com a base de la millora genètica.  
D) Centre de Tecnologia Postrecol·lecció.  
a) Millora dels processos de confecció, emmagatzematge i transport de fruites i hortalisses, amb vista a mantindre la seua qualitat i garantir la seua seguretat alimentària.  
b) Estudi dels factors que afecten els processos fisiològics lligats a la maduració i senescència, per a l'aplicació en els processos de conservació de productes agrícoles.  
c) Desenvolupament de sistemes per al control d'alteracions en la postrecol·lecció.  
E) Centre d'Agroenginyeria.  
a) Desenvolupament i adaptació de maquinària aplicable al cultiu, confecció i transformació de productes agroalimentaris.  
b) Incorporació de nous sistemes de mecanització, automatització, electrònica robòtica i informàtica en els processos de producció i comercialització.  
F) Centre per al Desenvolupament de l'Agricultura Sostenible.  
a) Millora dels sistemes de cultiu dirigits a la implantació d'una agricultura rendible amb un mínim impacte ambiental, a través del respecte de l'equilibri biològic i la reducció de la contaminació.  
b) Estudis per a optimitzar l'aprofitament agrícola dels recursos naturals.  
c) Desenvolupament de nous mètodes per al tractament de residus i subproductes d'origen agrari, i avaluació de les seues possibilitats de reutilització.  
G) Centre de Tecnologia Animal.  
a) Increment de la capacitat productiva de les explotacions ramaderes, a través de la millora de la genètica, la nutrició i la reproducció.  
  
b) Millora de la sanitat animal i desenvolupament de mètodes de prevenció i diagnòstics de malalties.  
c) Desenvolupament de processos per a reduir l'impacte mediambiental de les explotacions ramaderes.  
d) Estudi de models de gestió tecnicoeconòmica per a optimitzar els sistemes productius de les diferents espècies ramaderes.  
e) Millora del benestar animal a través del maneig de les condicions de cria del bestiar.  
Els centres d'investigació descrits en aquest apartat seran els encarregats de projectar i executar la part del programa d'investigació, desenvolupament i innovació (I+D+I) de l'IVIA que se'ls encarregue en el marc de les seues competències respectives cientificotècniques.  
La Presidència del Consell Rector, una vegada oït el mateix consell, designarà en cada centre d'investigació d'entre el professorat d'investigació amb coneixements científics apropiats una persona amb funcions de coordinació de les activitats d'investigació del centre, amb caràcter funcional, que exercirà les funcions específiques que li assigne el Consell Rector o la Direcció de l'IVIA. L'esmentat nomenament serà renovable cada quatre anys. Excepcionalment, quan no puga recaure el nomenament en el professorat d'investigació, el nomenament podrà recaure en personal investigador principal.  
3. Al Servei de Tecnologia del Reg correspon:  
a) El desenvolupament i experimentació de noves tecnologies de reg i de sistemes que milloren l'eficiència de l'ús de l'aigua.  
b) L'assessorament tècnic, la difusió de la informació i la formació professional en matèria de regadiu.  
c) El suport a la investigació en matèria d'utilització d'aigües per a ús agrícola.  
  
Article 19 Funcionament dels Centres d'Investigació  
1. La Direcció de l'IVIA dirigeix i coordina el funcionament dels centres d'investigació.  
2. Els centres d'investigació s'estructuren en unitats d'investigació sobre àrees concretes de coneixement, que estaran dirigides per professorat d'investigació o per personal investigador principal, i integrades per personal investigador i tècnic especialitzat en disciplines científiques semblants o complementàries.  
3. Amb l'acord previ del Consell Rector, a proposta de la Direcció de l'IVIA, i oït el Consell Científic, es determinaran, per a cada un dels centres d'investigació, les especialitats cientificotècniques, funcions i composició de les unitats d'investigació adscrites a cada centre.  
  
4. Els acords esmentats han de publicar-se en el Diari Oficial de la Comunitat Valenciana.  
  
  
ANNEX II  
Relació de llocs de treball  
  
Número Denominació Grup Nivell Específic Localitat  
2677 Cap de servei de Desenvolupament Tec. A1 26 EO49 Moncada  
3675 Cap de secció Capacitació Agrària A1/A2 24 EO45 Moncada  
924 Cap de secció cultius herbacis A1/A2 24 EO45 Moncada  
16870 Cap de secció fructicultura A1 24 EO45 Moncada  
2007 Cap de secció informació A1/A2 24 EO45 Moncada  
18492 Cap de secció olivicultura A1/A2 24 EO45 Moncada  
207 Cap de secció citricultura A1/A2 24 EO45 Moncada  
2028 Col·laborador/a tècnic/a A1 22 EO40 Moncada  
8345 Col·laborador/a tècnic/a A1 22 EO40 Moncada  
9813 Col·laborador/a tècnic/a A1 22 EO40 Moncada  
10714 Col·laborador/a tècnic/a A1 22 EO40 Moncada  
17 Col·laborador/a tècnic/a adjunt/a A2 21 EO31 Moncada  
2060 Col·laborador/a tècnic/a adjunt/a A2 21 EO31 Moncada  
2267 Col·laborador/a tècnic/a adjunt/a A2 21 EO31 Moncada  
2459 Tècnic/a   
d'Investigació i Transferència A2 19 EO27 Moncada  
7470 Tècnic/a   
d'Investigació i Transferència A2 19 EO27 Moncada  
9353 Tècnic/a   
d'Investigació i Transferència A2 19 EO27 Moncada  
116 Tècnic/a   
d'Investigació i Transferència A2 19 EO27 Moncada  
7621 Tècnic/a   
d'Investigació i Transferència A2 19 EO27 Moncada  
7637 Cap de Neg. Gestió Administrativa C1/C2 16 EO22 Moncada  
7425 Administratiu/IVA C1 14 EO19 Moncada  
7631 Administratiu/IVA C1 14 EO19 Moncada  
7636 Administratiu/IVA C1 14 EO19 Moncada  
8228 Administratiu/IVA C1 14 EO19 Moncada  
17843 Administratiu/IVA C1 14 EO19 Moncada  
17615 Administratiu/IVA C1 14 EO19 Moncada  
11761 Especialista mitjans audiovisuals C 14 EO19 Moncada  
3585 Auxiliar de gestió C2 12 EO15 Moncada  
7420 Auxiliar de gestió C2 12 EO15 Moncada  
10827 Auxiliar de serveis C2 12 EO15 Moncada  
992 Ajudant de   
manteniment APF 10 EO13 Moncada  
11683 Peó agrari APF 10 EO13 Moncada  
11742 Subaltern/a APF 10 EO13 Moncada  
256 director/a de centre A1/A2 24 EO45 Elx  
4391 Col·laborador/a tècnic/a adjunt/a A2 21 EO31 Elx  
11122 Tècnic/a   
d'Investigació i Transferència A2 19 EO27 Elx  
7753 Tècnic/a   
d'Investigació i Transferència A2 19 EO27 Elx  
783 Agent de Transferència i Tecnificació A2 17 EO27 Elx  
3900 Agent de Transferència i Tecnificació A2 17 EO27 Elx  
5429 Agent de Transferència i Tecnificació A2 17 EO27 Elx  
7323 Agent de Transferència i Tecnificació A2 17 EO27 Elx  
7766 Agent de Transferència i Tecnificació A2 17 EO27 Elx  
7841 Agent de Transferència i Tecnificació A2 17 EO27 Elx  
5407 Administratiu/IVA C1 14 EO19 Elx  
16030 Administratiu/IVA C1 14 EO19 Elx  
16848 Administratiu/IVA C1 14 EO19 Elx  
6609 Cuiner/a C2 12 EO15 Elx  
6610 Ajudant de cuina APF 10 EO13 Elx  
4012 director/a de centre A1/A2 24 EO45 Carcaixent  
3862 Col·laborador/a tècnic/a adjunt/a A2 21 EO31 Carcaixent  
7697 Col·laborador/a tècnic/a adjunt/a A2 21 EO31 Carcaixent  
2274 Tècnic/a   
d'Investigació i Transferència A2 19 EO27 Carcaixent  
4014 Tècnic/a   
d'Investigació i Transferència A2 19 EO27 Carcaixent  
9352 Tècnic/a   
d'Investigació i Transferència A2 19 EO27 Carcaixent  
11301 Tècnic/a   
d'Investigació i Transferència A2 19 EO27 Carcaixent  
3894 Agent de transferència i tecnificació A2 17 EO27 Carcaixent  
7658 Administratiu/IVA C1 14 EO19 Carcaixent  
11738 Administratiu/IVA C1 14 EO19 Carcaixent  
11673 Especialista   
capacitació C1 14 EO19 Carcaixent  
6796 Auxiliar de serveis C2 12 EO15 Carcaixent  
14204 Peó agrari APF 10 EO13 Carcaixent  
7625 Subaltern/a APF 10 EO13 Carcaixent  
8648 director/a de centre A1/A2 24 EO45 Vila-real  
5618 Tècnic/a   
d'Investigació i Transferència A2 19 EO27 Vila-real  
10278 Tècnic/a   
d'Investigació i Transferència A2 19 EO27 Vila-real  
508 Agent de transferència i tecnificació A2 17 EO27 Vila-real  
650 Agent de transferència i tecnificació A2 17 EO27 Vila-real  
826 Agent de transferència i tecnificació A2 17 EO27 Vila-real  
5710 Agent de transferència i tecnificació A2 17 EO27 Vila-real  
7202 Agent de transferència i tecnificació A2 17 EO27 Vila-real  
7286 Agent de transferència i tecnificació A2 17 EO27 Vila-real  
1602 Administratiu/IVA C1 14 EO19 Vila-real  
8250 Auxiliar de gestió C2 12 EO15 Vila-real  
7295 Conductor/a-mecànic/a C2 12 EO15 Vila-real  
7313 Ajudant residència/serveis APF 10 EO13 Vila-real  
14470 director/a de centre A1/A2 24 EO45 Llutxent  
2710 Tècnic/a   
d'Investigació i Transferència A2 19 EO27 Llutxent  
7203 Agent de transferència i tecnificació A2 17 EO27 Llutxent  
14208 Agent de transferència i tecnificació A2 17 EO27 Llutxent  
15304 Auxiliar de gestió C2 12 EO15 Llutxent  
16419 Administratiu/IVA C1 14 EO19 Moncada


Còpia Permalink ELI